wannaphong/clean_thaiwikipedia huggingface dataset:
# นิกกี มินาจ
โอนิกา ทานยา มาราช  หรือที่รู้จักในชื่อ นิกกี มินาจ  เป็นนักร้องชาวอเมริกัน เธอเกิดที่เซนต์เจมส์ในกรุงพอร์ตออฟสเปนของประเทศตรินิแดดและโตเบโก ก่อนย้ายไปที่เมืองควีนส์ในรัฐนิวยอร์ก เมื่อเธอมีอายุ5ปี

หลังจากที่ได้จำหน่ายสามมิกซ์เทปในระหว่างปี 2007 และ 2009 และกำลังเซ็นสัญญาให้กับค่าย ยังมันนีเอ็นเตอร์เทนเมนต์ (Young Money Entertainment) ในเดือนสิงหาคม 2009 มินาจได้ออกจำหน่ายอัลบัมแรกของเธอในชื่อ พิงก์ฟรายเดย์ (Pink Friday) ในพฤศจิกายน 2010 ก็กลายเป็นความสำเร็จอย่างรวดเร็ว ได้ขึ้นอันดับหนึ่งในซาร์ตบิลบอร์ด 200 และได้รับยืนยันยอดขายแผ่นเสียงทองคำขาวของสมาคมผู้ประกอบกิจการเพลงของสหรัฐอเมริกา (RIAA) ในเดือนนั้นที่หลังจากได้ออกจำหน่าย เธอกลายเป็นศิลปินหญิงเดี่ยวคนแรกที่มีซิงเกิลที่เจ็ดใน บิลบอร์ดฮอต 100 ในขณะนั้น ซิลเกิลที่สองเธอคือ ยัวร์เลิฟ ("Your Love") ได้ติดอันหนึ่งในซาร์ตบิลบอร์ดฮอตแร็ปซอง ทำให้ มินาจ เป็นศิลปินหญิงคนแรกที่ติดท็อปซาร์ตโดยไม่มีผู้ช่วยมาตั้งแต่ปี 2002 เธอยังเป็นศิลปินหญิงคนแรกที่รวมอยู่บน MTV's Annual Hottest MC List มินาจยังถูกเสนอชื่อในไรซิง สตาร์ ของนิตยสารบิลบอร์ดNicki Minaj Named Billboard's 'Rising Star' for 2011 | Billboard.com สตูดิโออัลบั้มที่สองของเธอ พิงก์ฟรายเดย์: โรแมนรีโลเดด (Pink Friday: Roman Reloaded) ได้ออกจำหน่ายเมื่อ 3 เมษายน ปี 2012

 ผลงานเพลง 
ดูบทความหลักที่ รายชื่อผลงานของนิกกี มินาจ
พิงก์ฟรายเดย์ (2010)
พิงก์ฟรายเดย์: โรแมนรีโลเดด (2012)
เดอะพิงก์พรินต์ (2014)
ควีน (2018)
พิงก์ฟรายเดย์ 2 (2023)

 ผลงานภาพยนตร์ 
 Ice Age: Continental Drift (2012)
 The Other Woman (2014)
 Barbershop: The Next Cut (2016)
 The Angry Birds Movie 2 (2019)
# เอียน ไรต์
เอียน เอ็ดวาร์ด ไรท์  เกิดเมื่อวันที่ 3 พฤศจิกายน ค.ศ. 1963 เป็นอดีตนักฟุตบอลอาชีพชาวอังกฤษ ต่อมาเป็นผู้ดำเนินรายการโทรทัศน์และวิทยุ

ไรท์ประสบความสำเร็จกับสโมสรในลอนดอนอย่างคริสตัลพาเลซและอาร์เซนอลในฐานะกองหน้า โดยใช้เวลา 6 ปีกับทีมเก่าและ 7 ปีกับทีมหลัง กับอาร์เซนอล เขาคว้าแชมป์พรีเมียร์ลีก เอฟเอคัพและลีกคัพ และยูโรเปียนคัพวินเนอร์สคัพ เขาขึ้นชื่อในเรื่องความเร็ว ความคล่องตัว การจบสกอร์ และความดุดัน เขาลงเล่นในลีก 581 นัด ยิงได้ 287 ประตูให้กับ 7 สโมสรในสกอตแลนด์และอังกฤษ
# กาลาทาซาไรสปอร์คูลือบือ
กาลาทาซาไรสปอร์คูลือบือ  เป็นสโมสรกีฬาตุรกีจากเมืองอิสตันบูล ประเทศตุรกี (ฝั่งทวีปยุโรป) ประกอบด้วยแผนกกีฬาต่าง ๆ เช่น ฟุตบอล กรีฑา บาสเกตบอล วีลแชร์บาสเกตบอล วอลเลย์บอล โปโลน้ำ ว่ายน้ำ ขว้างจักร ล่องเรือ ยูโด ไพ่บริดจ์ ขี่ม้า แฮนด์บอล เทนนิส แข่งรถ

สโมสรนี้ถือเป็นสโมสรเดียวในตุรกีที่เคยได้ครองถ้วยฟุตบอลยุโรป โดยชนะในยูฟ่ายูโรปาลีกและยูฟ่าซูเปอร์คัพ 2000Galatasaray EuroCup Champion!
# เฮดจ์ฮอกยุโรป
เฮดจ์ฮอกยุโรป หรือ เม่นแคระยุโรป (,) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)

เป็นเฮดจ์ฮอกที่มีขนาดใหญ่ มีขนาดลำตัวยาวประมาณ 18-30 เซนติเมตร หางยาวประมาณ 1.7-5 เซนติเมตร น้ำหนักตัวประมาณ 600-800 กรัม มีขนแข็งปกติและยาวมีขนปกคลุมหนามากกว่า 3 เซนติเมตร ขนที่ใต้ท้องเป็นขนอ่อนสีเทา ส่วนที่เป็นขนแข็งสีดำหรือสีน้ำตาลอ่อน

พบกระจายพันธุ์ในยุโรปตะวันออก, ตะวันตก, ยุโรปใต้ และบางส่วนในรัสเซีย

กินอาหารได้หลากหลายทั้งแมลง, ไส้เดือนดิน, ไข่นก, แมลงปีกแข็ง รวมทั้งหนูหรือกบด้วย ออกหากินในเวลากลางคืน อาศัยและทำรังในโพรงดินที่ขุดเองB. Lundrigan & J. Bidlingmeyer (2000). "Erinaceus europaeus: European hedgehog". Animal Diversity Web. University of Michigan. http://animaldiversity.ummz.umich.edu/site/accounts/information/Erinaceus_europaeus.html.

นิยมเลี้ยงเป็นสัตว์เลี้ยง
# เฮดจ์ฮอกสี่นิ้ว
เฮดจ์ฮอกสี่นิ้ว หรือ เฮดจ์ฮอกแคระแอฟริกา (,) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)

เป็นเฮดจ์ฮอกขนาดเล็ก  มีขนาดความยาวลำตัวประมาณ 15 เซนติเมตร หางมีความยาว 2.5 เซนติเมตร น้ำหนัก 500-700 กรัม มีนิ้วที่เท้าหน้า 5 นิ้ว นิ้วเท้าหลัง 4 นิ้ว ขนปกคลุมลำตัวมีความยาวประมาณ 2.5 เซนติเมตร เป็นสีขาวและเทา ส่วนท้องและขาเป็นสีขาว 

กระจายพันธุ์ในทวีปแอฟริกาแถบแอฟริกากลางและแอฟริกาตะวันออก เช่น แกมเบีย, โซมาเลีย, โมซัมบิก อาศัยในถิ่นที่มีอากาศแห้ง แบบซาวันน่า มีต้นไม้เพียงเล็กน้อย

เป็นสัตว์ที่หากินในเวลากลางคืน กินอาหารเช่น แมงมุม, แมลง, พืชบางชนิด, หอยทาก บางครั้งอาจกินแมงป่องหรืองูพิษได้ด้วย เนื่องจากมีรายงานว่ามีความทนทานต่อพิษของสัตว์เหล่านี้ แต่เฮดจ์ฮอกสี่นิ้วก็ตกเป็นอาหารของสัตว์ใหญ่กว่า เช่น ไฮยีน่า, หมาจิ้งจอก รวมทั้งนกเค้าแมวด้วยSantana, E.M. et al. (2010). "Atelerix albiventris (Erinaceomorpha: Erinaceidae)". Mammalian Species 42 (1): 99–110. doi:10.1644/857.1. http://www.asmjournals.org/doi/full/10.1644/857.1 .

เฮดจ์ฮอกสี่นิ้วได้รับความนิยมในฐานะเป็นสัตว์เลี้ยงอย่างแพร่หลาย และเป็นชนิดที่ได้รับความนิยมในประเทศไทย
# พัฒนา สัพโส
พัฒนา สัพโส (เกิด 21 กุมภาพันธ์ พ.ศ. 2513) เป็นสมาชิกสภาผู้แทนราษฎรจังหวัดสกลนคร เขต 4 สังกัดพรรคเพื่อไทย

 ประวัติ 
พัฒนา เกิดเมื่อวันที่ 21 กุมภาพันธ์ พ.ศ. 2513 ที่อำเภอพังโคน จังหวัดสกลนคร เป็นบุตรนายบุญเลิศ นางมะลิ สัพโส ด้านครอบครัวสมรสกับนางนฤมล สัพโส นายกองค์การบริหารส่วนจังหวัดสกลนคร มีบุตร 2 คนหนึ่งในนั้นคือนางสาวจิรัชญา สัพโส สมาชิกสภาผู้แทนราษฎรจังหวัดสกลนคร

 งานการเมือง 
เป็นอดีตแกนนำกลุ่มแนวร่วมประชาธิปไตยต่อต้านเผด็จการแห่งชาติ อำเภอพังโคน จังหวัดสกลนคร

ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2554 สังกัดพรรคเพื่อไทย และได้รับการเลือกตั้ง โดยเอาชนะวีรศักดิ์ พรหมภักดี อดีตนายก อบจ. จากพรรคชาติพัฒนาเพื่อแผ่นดิน

 สมาชิกสภาผู้แทนราษฎร 
พัฒนา สัพโส ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๔, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# นิยม เวชกามา
นิยม เวชกามา (เกิด 28 พฤษภาคม พ.ศ. 2494) เป็นนักการเมืองชาวไทย ตําเเหน่งผู้ช่วยรัฐมนตรีประจําสำนักนายกรัฐมนตรี (ชูศักดิ์ ศิรินิล) ในรัฐบาลแพทองธาร ชินวัตร อดีตสมาชิกสภาผู้แทนราษฎรจังหวัดสกลนคร สังกัดพรรคเพื่อไทย

 ประวัติ 
นิยม เกิดเมื่อวันที่ 28 พฤษภาคม พ.ศ. 2494 ที่อำเภอพรรณานิคม จังหวัดสกลนคร เป็นบุตรของนายลี และนางคำผล เวชกามา สมรสกับนางนลินี เวชกามา (สกุลเดิม: วงศ์กาฬสินธุ์) มีบุตร 4 คน

สำเร็จการศึกษาปริญญาตรี ครุศาสตรบัณฑิต วิทยาลัยครูสกลนคร ปริญญาตรี นิติศาสตรบัณฑิต มหาวิทยาลัยสุโขทัยธรรมาธิราช ปริญญาโทรัฐศาสตรมหาบัณฑิต มหาวิทยาลัยรามคำแหง และปริญญาเอก พุทธศาสตรดุษฎีบัณฑิต (สาขาพุทธจิตวิทยา) มหาวิทยาลัยมหาจุฬาลงกรณราชวิทยาลัย

 งานการเมือง 
 รับราชการเป็นหัวหน้าสำนักงานประกันภัยจังหวัดสกลนคร สังกัดกระทรวงพาณิชย์

 พ.ศ. 2550 ลงสมัครรับเลือกตั้งเป็นครั้งแรกในสังกัดพรรคพลังประชาชน และได้รับการเลือกตั้งเป็นครั้งแรก ได้คะแนนมาเป็นอันดับที่ 2 ของเขต (มี ส.ส.ได้ 3 คน) ต่อมา พ.ศ. 2554 ลงสมัครและได้รับการเลือกตั้งเป็นสมัยที่ 2 สังกัดพรรคเพื่อไทย
 ในรัฐบาลแพทองธาร ชินวัตร ได้รับการเเต่งตั้งเป็นข้าราชการการเมืองตําเเหน่งผู้ช่วยรัฐมนตรีประจําสำนักนายกรัฐมนตรี (ชูศักดิ์ ศิรินิล) ในวันที่ 5 พฤศจิกายน พ.ศ.2567
 
 สมาชิกสภาผู้แทนราษฎร 
นิยม เวชกามา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสกลนคร สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย

การอุปถัมภ์คุ้มครองพระพุทธศาสนา
เป็นนักการเมืองที่มีบทบาทสำคัญในการอุปถัมภ์เชิดชูคุ้มครองพระพุทธศาสนาในการอภิปรายในสภาผู้แทนราษฎรไทยและในรัฐสภาไทยที่เกี่ยวข้องกับพระพุทธศาสนาอันเป็นศาสนาหลักสำคัญของประเทศชาติ
 ร่างพระราชบัญญัติอุปถัมภ์และส่งเสริมพระพุทธศาสนาแห่งชาติ พ.ศ. ....

 ร่างพระราชบัญญัติธนาคารพระพุทธศาสนาแห่งประเทศไทย พ.ศ. ....

 ร่างพระราชบัญญัติส่งเสริมการเดินทางไปพุทธสังเวชนียสถาน พ.ศ. ....

 ร่างพระราชบัญญัติส่งเสริมพุทธศาสนิกชนในการอุปถัมภ์และคุ้มครองพระพุทธศาสนา พ.ศ. ....

 ร่างพระราชบัญญัติสภาองค์กรส่งเสริมกิจการพระพุทธศาสนา พ.ศ. ....

 คณะกรรมาธิการ ศาสนา ศิลปะและวัฒนธรรม

 ที่ปรึกษาอนุกรรมาธิการพิจารณาศึกษาด้านพระพุทธศาสนาและศาสนาอื่นๆสภาผู้แทนราษฎรไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๐ ตอนที่ ๖ ข หน้า ๓๐๘, ๑๓ มีนาคม ๒๕๔๖
# นริศร ทองธิราช
นริศร ทองธิราช (เกิด 18 พฤศจิกายน พ.ศ. 2503) อดีตสมาชิกสภาผู้แทนราษฎรจังหวัดสกลนคร อดีตประธานสภาองค์การบริหารส่วนจังหวัดสกลนคร อดีตสมาชิกวุฒิสภาจังหวัดสกลนคร

 ประวัติ 
ดร.นริศร ทองธิราช เกิดเมื่อวันที่ 18 พฤศจิกายน พ.ศ. 2503 เป็นบุตรของนายนิยุต และนางหนูไสย ทองธิราช เป็นหลานชายโดยสายเลือดของหลวงศรีสุราษฎร์ ทองธิราช สำเร็จการศึกษาระดับปริญญาตรี โท เอก สาขารัฐศาสตร์ การปกครอง มหาวิทยาลัยรามคำแหง ปริญญาโท MBA จากประเทศอเมริกา ปริญาเอกจากประเทศอินเดีย สมรสกับนางสุลักษณ์ (อดีต ส.อบจ.เขตอำเภอพรรณานิคมการเมืองของส.อบจ.เขต3สกลนคร มีสามีหนุนหลัง-ให้กำลังใจตลอด) มีบุตร 3 คน

 งานการเมือง 
อดีตเป็นสมาชิกสภาองค์การบริหารส่วนจังหวัดสกลนคร และประธานสภาองค์การบริหารส่วนจังหวัดสกลนคร ตามลำดับ

พ.ศ. 2544 ได้รับเลือกตั้งเป็นสมาชิกสภาผู้แทนราษฎรเป็นครั้งแรก ในสังกัดพรรคชาติไทย โดยเอาชนะนายเฉลิมชาติ การุญ จากพรรคความหวังใหม่ แต่ในการเลือกตั้งปี พ.ศ. 2548 นายนริศรพ่ายให้กับนายเฉลิมชาติ ซึ่งย้ายไปสังกัดพรรคไทยรักไทย

ต่อมา พ.ศ. 2549 นายนริศรลงสมัคร และได้รับเลือกเป็นสมาชิกวุฒิสภาจังหวัดสกลนคร หลังการรัฐประหาร 19 กันยายน พ.ศ. 2549 นายนริศรลงสมัครสมาชิกสภาผู้แทนราษฎรอีกครั้ง สังกัดพรรครวมใจไทยชาติพัฒนา ได้คะแนนมาเป็นอันดับที่ 5 ของเขต (มี ส.ส.ได้ 3 คน) หลังจากนั้นนายนริศรจึงไปดำรงตำแหน่งรองนายกองค์การบริหารส่วนจังหวัดสกลนคร

พ.ศ. 2554 ได้รับการเลือกตั้งเป็นสมาชิกสภาผู้แทนราษฎรอีกครั้ง สังกัดพรรคเพื่อไทย ซึ่งในปี พ.ศ. 2556 เขาถูกกล่าวหาว่าเป็นผู้กดบัตรแสดงตนอิเล็กทรอนิกส์แทนสมาชิกสภาผู้แทนราษฎรคนอื่น ในการประชุมร่วมรัฐสภาเพื่อพิจารณาร่างแก้ไขรัฐธรรมนูญ

หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ http://www.manager.co.th/Home/ViewNews.aspx?NewsID=9590000090423

วันที่ 4 พฤศจิกายน พ.ศ. 2559 สภานิติบัญญัติแห่งชาติลงมติถอดถอนเขาออกจากตำแหน่งส่งผลให้เขา ถูกห้ามดำรงตำแหน่งทางการเมืองและทางราชการ เป็นเวลา 5 ปี 

วันที่ 14 สิงหาคม พ.ศ. 2562 ศาลฎีกาแผนกคดีอาญาของผู้ดำรงตำแหน่งทางการเมือง อัยการสูงสุดเป็นโจทก์ยื่นฟ้องนริศร เป็นจำเลย ในความผิดฐานเป็นเจ้าหน้าที่ของรัฐหรือเจ้าพนักงานของรัฐ ปฏิบัติหรือละเว้นการปฏิบัติอย่างใดในตำแหน่งหรือหน้าที่ฯ (คดีเสียบบัตรแทน)  กระทั่งศาลมีคำพิพากษา ในเดือนกุมภาพันธ์ พ.ศ. 2566 ให้จำคุก 16 เดือนด่วน! ศาลสั่งจำคุก 16 เดือนไม่รอลงอาญา “นริศร ทองธิราช” ปมเสียบบัตรแทนกัน

 สมาชิกสภาผู้แทนราษฎร 
นริศร ทองธิราช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสกลนคร สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓๖, ๒๖ พฤศจิกายน ๒๕๔๗
# ลูกพี่ลูกน้อง (แก้ความกำกวม)
ลูกพี่ลูกน้อง อาจหมายถึง

 ลูกพี่ลูกน้อง, ละครซิตคอมเรื่องหนึ่งซึ่งอากาศแทน บางรักซอย 9 ในปี 2555
 ลูกพี่ลูกน้อง, ญาติที่เป็นลูกของลุง ป้า น้า หรืออา
# แพรรีด็อก
แพรรีด็อก  เป็นสกุลของสัตว์เลี้ยงลูกด้วยนมสกุลหนึ่ง ใช้ชื่อวิทยาศาสตร์ว่า Cynomys (/ไซ-โน-มีส/) ในวงศ์กระรอก (Sciuridae)

แพรรีด็อกมีลักษณะโดยทั่วไป คือ ใบหูเล็ก ดวงตากลมโต ฟันแข็งแรง ขาคู่หน้าจะมีเล็บที่แหลมคมและแข็งแรง มีหน้าที่ขุดคุ้ยดินเพื่อหาอาหารและขุดโพรงอยู่อาศัย ออกหาอาหารในเวลากลางวันซึ่งกินได้ทั้งพืชและสัตว์ จำพวกหญ้า ผัก เมล็ดพืชต่าง ๆ  รวมถึง แมลงและหนอน

มีสีขนสีน้ำตาลทอง ปลายหางมีสีดำ ส่วนของหางมีความยาว 3-4 นิ้ว เท้ามีสีครีม ลำตัวอ้วนกลม เมื่อโตเต็มที่มีน้ำหนักประมาณ 1-2 กิโลกรัม 

แม้แพรรีด็อกจะเป็นสัตว์ฟันแทะวงศ์เดียวกับกระรอก แต่จะไม่อาศัยและหากินบนต้นไม้เหมือนกระรอกทั่วไป แต่จะหากินและทำรังด้วยการขุดโพรงอยู่ตามพื้นดินทุ่งราบและพื้นที่ที่เป็นดินโล่ง เช่น ทุ่งหญ้าแพรรีในอเมริกาเหนือและเม็กซิโก มีทั้งหมด 5 ชนิด ได้แก่จาก itis.gov 

Cynomys gunnisoni (Baird, 1855) 
Cynomys leucurus Merriam, 1890  
Cynomys ludovicianus (Ord, 1815)  
Cynomys mexicanus Merriam, 1892 
Cynomys parvidens J. A. Allen, 1905 

แพรรีด็อกเป็นสัตว์สังคม จึงมักอาศัยอยู่รวมกันเป็นฝูง มีตัวผู้คุมฝูง 1 ตัว ต่อตัวเมียประมาณ 4 ตัว มีความพร้อมเจริญพันธุ์เมื่ออายุ 1 ปีขึ้นไป ในช่วงเดือนมีนาคมถึงเดือนเมษายนจะเป็นระยะผสมพันธุ์ ตัวเมียใช้เวลาตั้งท้องนานประมาณ 28-32 วัน (ประมาณ 1 เดือน) ออกลูกครอกละประมาณ 4-8 ตัวต่อปี แพรรีด็อกเกิดใหม่ยังไม่ลืมตาและขนยังไม่ขึ้น กระทั่งเข้าสู่สัปดาห์ที่ 6 หรือประมาณเดือนครึ่ง มีอายุขัยโดยเฉลี่ยในตัวเมียราว 8 ปี ส่วนตัวผู้เฉลี่ยที่ 5 ปี

แพรรีด็อกเป็นสัตว์ที่ขุดโพรงดินใช้เป็นที่อยู่อาศัย ที่ในแต่ละฤดูมีการเปลี่ยนแปลงของสภาพอากาศเป็นอย่างมาก โพรงที่อยู่ใต้ดินจึงต้องทนต่ออุณหภูมิที่สูงที่สุด ต่ำที่สุด ทนน้ำท่วมรวมทั้งไฟไหม้ลามทุ่ง โดยแบ่งออกเป็นห้อง ๆ แต่ละห้องจะอยู่ในระดับความลึกต่างระดับกัน เพื่อใช้ในวัตถุประสงค์ที่ต่างกัน เช่น ห้องเลี้ยงลูกอ่อน จะอยู่ในระดับที่มีอุณหภูมิค่อนข้างคงที่ ยังมีห้องใกล้กับพื้นผิวดินที่สามารถใช้หลบบรรดาสัตว์นักล่าจากด้านบนได้อย่างรวดเร็ว และยังมีห้องสำหรับการจัดเก็บเสบียงอาหาร ห้องที่สามารถใช้ฟังเสียงสัตว์นักล่าซึ่งอาจมาป้วนเปี้ยนอยู่นอกโพรง โพรงแพรรีด็อกยังมีการขยายอาณาเขตออกเป็นเมืองที่ครอบคลุมพื้นที่หลายเอเคอร์ โดยมีแพรรีด็อกประมาณ 5-35 ตัวต่อเอเคอร์ ในยุคสมัยก่อนที่มนุษย์จะเข้ามาอาศัยอยู่ในท้องทุ่ง เคยมีแพรรีด็อกครอบครองดินแดนอยู่ก่อนอย่างมากมายมหาศาล หนึ่งในเมืองของแพรรีด็อกที่พบในรัฐเท็กซัสเมื่อปี ค.ศ. 1900 ครอบคลุมพื้นที่ถึง 64,000 ตารางกิโลเมตร และมีจำนวนประชากรแพรรีด็อกอยู่ถึงประมาณ 400 ล้านตัว

มีพฤติกรรมทางสังคมที่มักออกมาทักทายกันเองในฝูง ซึ่งเวลาที่เจอกันครั้งแรกจะทักทายกันด้วยการยิงฟันและแตะกันคล้ายกับการโอบกอดหรือจูบ จากนั้นก็จะช่วยกันทำความสะอาดขนให้กันและกัน 

แพรรีด็อกมีจุดเด่นประการหนึ่งอันเป็นที่มาของชื่อ คือ เสียงร้องที่คล้ายกับเสียงสุนัขเห่า จึงเป็นที่มาของชื่อ

ปัจจุบัน นิยมเลี้ยงเป็นสัตว์เลี้ยง แพรรีด็อก กระรอกเห่าได้ จากผู้จัดการออนไลน์
# กลุ่มพันธมิตรธุรกิจซอฟต์แวร์
กลุ่มพันธมิตรธุรกิจซอฟต์แวร์ หรือ บีเอสเอ  คือสมาคมการค้าที่ก่อตั้งขึ้นเมื่อ พ.ศ. 2531 เป็นสัญลักษณ์ตัวแทนกลุ่มผู้ผลิตซอฟต์แวร์ที่ใหญ่ที่สุดของโลก และเป็นสมาชิกหน่วยหนึ่งของกลุ่มพันธมิตรทรัพย์สินทางปัญญาสากล (International Intellectual Property Alliance: IIPA) กิจกรรมหลักของกลุ่มพันธมิตรคือ การพยายามหยุดยั้งการละเมิดลิขสิทธิ์ซอฟต์แวร์ที่ผลิตโดยสมาชิก

กลุ่มพันธมิตรนี้ได้รับเงินทุนจากความเป็นสมาชิกโดยแบ่งปันจากรายได้ของบริษัทผู้ผลิตซอฟต์แวร์ และจากข้อตกลงระงับคดีต่อบริษัทที่ถูกฟ้องร้องละเมิดลิขสิทธิ์ ซึ่งลูกค้าจำนวนมากยอมรับที่จะถูกตรวจสอบโดยบริษัทผู้ผลิตซอฟต์แวร์ ตามที่ระบุโดยข้อตกลงการอนุญาตสำหรับผู้ใช้ขั้นปลาย (EULA) http://www.samanage.com/solutions/microsoft_audit.html

 สมาชิก 
สมาชิกของกลุ่มพันธมิตรธุรกิจซอฟต์แวร์อย่างเป็นทางการมีดังนี้ Official Member List  (Last update check: 2011-10-03)

 อะโดบีซิสเต็มส์
 แอปเปิล
 ออโตเดสก์
 Aveva
 AVG Technologies
 Bentley Systems
 CA Technologies
 CNC Software/Mastercam
 คอมพิวแวร์

 คอเรล
 เดลล์
 อินเทล
 Intuit
 McAfee
 ไมโครซอฟท์
 มินิแทบ
 โพรเกรสซอฟต์แวร์
 Parametric Technology Corporation

 ควาร์ก
 เควสต์ซอฟต์แวร์
 Rosetta Stone
 Siemens PLM Software
 โซลิดเวิกส์
 ไซเบส
 ไซแมนเทค
 TechSmith
 MathWorks
# ทะเลสาบคาวางูจิ
ทะเลสาบคาวางูจิ  เป็นทะเลสาบหนึ่งในบริเวณทะเลสาบฟูจิทั้งห้า ภายในอุทยานแห่งชาติฟูจิฮาโกเนอิซุFuji-Hakone-Izu National Park (Ministry of the Environment (Japan)) ใกล้กับภูเขาฟูจิ และเมืองฟูจิกาวางูจิโกะ จังหวัดยามานาชิ 

ทะเลสาบคาวางูจิเป็นทะเลสาบที่มีชื่อเสียงและเป็นที่นิยมที่สุดในหมู่นักท่องเที่ยวที่นิยมเดินทางมาปีนภูเขาไฟฟูจิ ในฤดูปีนเขา และเป็น 1 ในบรรดาทะเลสาบทั้ง 5 แห่งที่ได้รับขึ้นทะเบียนเป็นมรดกโลกพร้อมกันกับภูเขาฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะ ภายใต้ชื่อ "ฟูจิซัง - สถานที่ศักดิ์สิทธิ์และแหล่งบันดาลใจทางศิลปะ"เมื่อวันที่ 22 มิถุนายน พ.ศ. 2556 ที่ผ่านมา
# ภาษายากุน
ภาษาจากุน  เป็นภาษาที่พบในประเทศมาเลเซีย บริเวณชายฝั่งและดินแดนตอนในของแม่น้ำไปรัง จากเปอกันในรัฐปะหังไปถึงซรีกาดิงในรัฐยะโฮร์ ทางตะวันออกไปถึงเบอนุต ทางตะวันตกเฉียงเหนือไปถึงตอนกลางของที่ลุ่มแม่น้ำมวตตอนกลาง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก อาจจะเป็นสำเนียงของภาษามลายู ภาษานี้เป็นภาษาของชาวจากุน ซึ่งเป็นชนพื้นเมืองสาขามลายูดั้งเดิม
# นิราซากิ
นิราซากิ  เป็นนครในจังหวัดยามานาชิ ประเทศญี่ปุ่น ก่อตั้งขึ้นเมื่อวันที่ 10 ตุลาคม ค.ศ. 1954 มีขนาดพื้นที่ทั้งสิ้น 143.73 ตารางกิโลเมตร มีจำนวนประชากร 31,963 คน

แหล่งข้อมูลอื่น
# การโทรศัพท์ภาพ
การโทรศัพท์ภาพ  เป็นเทคโนโลยีโทรคมนาคมสำหรับการรับและส่งสัญญาณเสียงวิดีโอโดยผู้ใช้ที่อยู่ในสถานที่ที่แตกต่างกันสำหรับการสื่อสารระหว่างผู้คนในแบบเรียลไทม์

ปัจจุบันการโทรศัพท์ภาพเริ่มมีบทบาทมากในรัฐบาลของหลายประเทศ, การแพทย์, การศึกษา, ธุรกิจ และการข่าว และยังเป็นประโยชน์อย่างยิ่งสำหรับผู้พิการทางเสียง ที่จะสามารถใช้ภาษามือ ในการสื่อสาร

การติดต่อด้วยโทรศัพท์ภาพ สามารถติดต่อโดยใช้ซอฟต์แวร์ในเครื่องคอมพิวเตอร์ โทรศัพท์มือ หรือ อุปกรณ์อิเล็กทรอนิกส์อื่นๆที่มีการเชื่อมต่อกับอินเทอร์เน็ตได้ ตัวอย่างซอฟแวร์และแอปพลิเคชั่นที่นิยมใช้สำหรับการการโทรศัพท์ภาพในปัจจุบัน ได้แก่ ไลน์ ซูม (ซอฟต์แวร์) เฟสไทม์ ไมโครซอฟท์ ทีมส์ สไกป์ เป็นต้น 

ในอดีตซอฟแวร์มี วินโดวส์ไลฟ์ เมสเซนเจอร์ สามารถรองรับการโทรศัพท์ภาพทางอินเตอร์ได้"Patching". Microsoft Developer Network. Archived from the original on September 3, 2009. ปัจจุบันซอฟแวร์นี้ได้ยุติการให้ผู้ใช้ลงชื่อเข้าเพื่อใช้งาน (Sign in) ซึ่งมีผลตั้งแต่ 15 มีนาคม พ.ศ. 2556  Protalinski, Emil (January 9, 2013). "Microsoft confirms Messenger will be retired and users migrated to Skype on March 15". The Next Web. Archived from the original on April 14, 2013. Retrieved April 13, 2013.

 ความเป็นมา 
200px|left|thumb|แนวคิดของศิลปิน: การโทรศัพท์ภาพยังคงเป็นเพียงจินตนาการในปี พ.ศ. 2453
แนวคิดของเทคโนโลยีเริ่มเป็นที่นิยมในราว พ.ศ. 2430 ทั้งในสหรัฐอเมริกาและทวีปยุโรป แม้ว่าวิทยาศาสตร์ต้องใช้เวลาอีกนับครึ่งศตวรรษ สิ่งเหล่านี้วิวัฒนาการมาจากการศึกษาและทดลองทางโทรเลข, วิทยุ, โทรศัพท์ และโทรทัศน์

การพัฒนาของวิดีโอและโทรทัศน์เทคโนโลยีการส่งในสหรัฐอเมริกาและสหราชอาณาจักรเริ่มตั้งแต่ครึ่งหลังของ พ.ศ. 2463 เทคโนโลยีนี้ได้รับการผลักดันโดย AT&T เพื่อที่จะให้บริการเป็นส่วนเสริมจากการใช้โทรศัพท์ โดยมีหลายองค์การที่เชื่อว่าเทคโนโลยีนี้จะดีกว่าการสื่อสารด้วยเสียงแบบธรรมดา อย่างไรก็ตามเทคโนโลยีคล้ายกันนี้ถูกนำไปใช้กระจายเสียงโทรทัศน์สัญญาณแอนะล็อกมานานแล้ว

 ความรุดหน้าในอเมริกา 
เกิดการปรับปรุงสำคัญของคุณภาพการโทรศัพท์ภาพในการให้บริการสำหรับคนหูหนวกในสหรัฐอเมริกาใน พ.ศ. 2546 เมื่อ Sorenson Media Inc. (ภายหลังคือ formerly Sorenson Vision Inc.) โดยบริษัทซอฟต์แวร์เข้ารหัสและบีบอัดวิดีโอได้พัฒนา VP-100 รุ่นใช้งานคนเดียวสำหรับชุมชนคนหูหนวกโดยเฉพาะ มันถูกออกแบบมาเพื่อส่งออกวิดีโอผ่านโทรทัศน์ของผู้ใช้เพื่อลดค่าใช้จ่ายจากการซื้อกิจการ ซึ่งกลายเป็นที่นิยมอย่างรวดเร็ว จากการอำนวยความสะดวกทางการศึกษาสำหรับคนหูหนวก
# ลุยส์ เดล โซล
ลุยส์ เดล โซล กัสกาฆาเรส (6 เมษายน ค.ศ. 1935 – 20 มิถุนายน ค.ศ. 2021) เป็นอดีตนักฟุตบอลชาวสเปน ตำแหน่งกองกลาง และเคยเป็นผู้จัดการทีมฟุตบอล เขาเล่นในลาลิกา 112 นัด (ยิงได้ 28 ประตู) ให้กับสโมสรเรอัลเบติสและสโมสรฟุตบอลเรอัลมาดริด เมื่อรวมกันแล้วเคยได้แชมป์ลีก 5 ครั้ง เดล โซล เป็นตัวแทนทีมชาติสเปนแข่งขันฟุตบอลโลก 2 ครั้งในคริสต์ทศวรรษ 1960
แหล่งข้อมูลอื่น
BDFutbol player profile
BDFutbol coach profile
National team data  

Real Madrid biography 
Biography at Real Madrid Fans
# สภาเสรีภาพและประชาธิปไตยแห่งเอเชีย
สภาเสรีนิยมและประชาธิปไตยแห่งเอเชีย (Council of Asian Liberals and Democrats) หรือ CALD  เป็นองค์กรระดับภูมิภาคของพรรคการเมืองที่เน้นเสรีนิยมและประชาธิปไตยในเอเชีย สภานี้ก่อตั้งเมื่อ 15 ตุลาคม พ.ศ. 2536 ในการประชุมที่กรุงไทเปHistory , About CALD, section Turning and idea into reality, CALD official website มีพรรคการเมืองที่เป็นสมาชิก 10 พรรค มีสมาชิกสมทบ และอีกสองพรรคเป็นผู้สังเกตการณ์
สมาชิกเต็ม 
: สภาแห่งชาติแห่งสหภาพพม่า สถานภาพเป็นพรรคลี้ภัยหรือพรรคที่ไม่มีที่นั่งในสภาแต่ในปัจจุบันเป็นพรรคฝ่ายค้านขนาดเล็ก
: พรรคสมรังสี สถานภาพเป็นพรรคฝ่ายค้านหมายเลข 1 
: พรรคประชาธิปไตยอินโดนีเซีย-การต่อสู้ สถานภาพเป็นพรรคฝ่ายค้าน
: พรรคขบวนการประชาชนมาเลเซีย สถานภาพเป็นพรรคฝ่ายค้านโดยมีกลุ่มของพรรคต่างๆโดยมี 3 พรรคใหญ่ใช้ชื่อว่า พันธมิตรประชาชน หรือปากาตัน กัตยัต 
: พรรคพลเรือน สถานภาพเป็นพรรคฝ่ายค้าน
: พรรคเสรีภาพ สถานภาพเป็นพรรคฝ่ายรัฐบาลพรรคเดียว
: พรรคประชาธิปไตยสิงคโปร์ สถานภาพเป็นพรรคฝ่ายค้าน
: พรรคเสรีนิยมแห่งศรีลังกา สถานภาพเป็นพรรคฝ่ายค้าน
: พรรคประชาธิปไตยก้าวหน้า สถานภาพเป็นพรรคฝ่ายค้านหมายเลขที่ 1
: พรรคประชาธิปัตย์ สถานภาพเป็นพรรคฝ่ายค้านหมายเลข 1

สมาชิกสมทบ
: Liberal Forum Pakistan สถานภาพเป็นพรรคฝ่ายค้าน

พรรคสังเกตการณ์
: National Awakening Party สถานภาพเป็นพรรคฝ่ายค้าน
: พรรคประชาธิปไตยแห่งญี่ปุ่นหรือพรรค LDP สถานภาพเป็นพรรคฝ่ายค้านหมายเลข 1 
  
พรรคร่วมก่อตั้งได้สลายตัวไปแล้วพรรคหนึ่งคือพรรคประชาธิปไตยเสรีนิยมชาวพุทธจากกัมพูชา 
อ้างอิง

แหล่งข้อมูลอื่น
Council of Asian Liberals and Democrats เว็บไซต์ทางการ
หมวดหมู่:ขบวนการทางการเมืองในทวีปเอเชีย
# อาจารย์พิเศษ
อาจารย์พิเศษ (Part time Faculty หรือ Visiting Faculty) ผู้ประกอบอาชีพสอนหรืออาชีพอื่นซึ่งเป็นบุคคลภายนอกสถาบัน และอาจารย์จากคณะอื่นภายในสถาบันทีได้รับเชิญให้เป็นผู้สอน ผู้บรรยาย ผู้ให้การฝึกอบรม ในสาขาวิชาที่สถาบันเปิดดำเนินการ โดยมีการระบุชัดเจน ว่าเป็นอาจารย์พิเศษ อาจารย์พิเศษกับการประกันคุณภาพการศึกษา http://human.vru.ac.th/human/dranong/article/qedu.htm ในหลายสถาบันอาจารย์พิเศษจะได้รับการเชิญมาบรรยายในวิชาที่อาจารย์ในสถาบันนั้น ๆ ยังไม่มีความเชียวชาญเพียงพอ โดยได้รับค่าตอบแทนตามประกาศของสถาบัน

 ค่าตอบแทน 
ค่าตอบแทนการสอน หรือการบรรยายสำหรับอาจารย์พิเศษขึ้นอยู่กับประกาศ/ข้อกำหนดของโครงการการศึกษานั้น ๆ ทั้งนี่ ตามระเบียบกระทรวงการคลัง ระบุอัตราค่าตอบแทนเกี่ยวกับการสอน และ ค่าวิทยากร (ต่อชั่วโมงต่อคน) ดังต่อไปนี้อัตราค่าตอบแทนเกี่ยวกับการสอน และ ค่าวิทยากร (ต่อชั่วโมงต่อคน) http://www.mof.go.th/home/salary.html 
 รายการ   อัตราตามระเบียบกระทรวงการคลัง  วิชาระดับปริญญาตรี   1. ข้าราชการประจำ/ลูกจ้างของทางราชการ/พนักงานรัฐวิสาหกิจ 400 บาท  2. บุคคลภายนอก(ไม่ใช่บุคลากรของรัฐ) หรือ ข้าราชการเกษียณ  800 บาท วิชาระดับบัณฑิตศึกษา   1. ข้าราชการประจำ/ลูกจ้างของทางราชการ/พนักงานรัฐวิสาหกิจ  540 บาท  2.  บุคคลภายนอก(ไม่ใช่บุคลากรของรัฐ) หรือ ข้าราชการเกษียณ  540 บาท
# เตียวฮอ
เตียวฮอ หรือ เตียวฮอง  มีชื่อในภาษาจีนกลางว่า จาง หู่  เป็นขุนพลของรัฐวุยก๊กในยุคสามก๊กของจีน เป็นบุตรชายของเตียวเลี้ยวขุนพลคนสำคัญของรัฐวุยก๊ก

 ประวัติ 
ในปี ค.ศ. 222 เตียวเลี้ยวบิดาของเตียวฮอป่วยเสียชีวิตที่อำเภอเจียงตู (江都; ปัจจุบันคือเขตเจียงตู นครหยางโจว มณฑลเจียงซู) เตียวฮอได้สืบทอดบรรดาศักดิ์จิ้นหยางโหว (晉陽侯) ของบิดา(遼病篤，遂薨於江都。帝爲流涕，諡曰剛侯。子虎嗣。) จดหมายเหตุสามก๊ก เล่มที่ 17. ต่อมาในปี ค.ศ. 225 เตียวฮอได้รับยศเป็นขุนพลรอง (偏將軍 เพียนเจียงจฺวิน) หลังจากเตียวฮอเสียชีวิต จาง ถ่ง (張統) บุตรชายของเตียวฮอก็ได้สืบทอดบรรดาศักดิ์ต่อมา(虎爲偏將軍，薨。子統嗣。) จดหมายเหตุสามก๊ก เล่มที่ 17.

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 เตียวฮอเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับงักหลิมบุตรชายของงักจิ้นที่เป็นขุนพลของวุยก๊กอีกคน ต่อมาเตียวฮอยังได้เข้าร่วมในการทัพรบกับกองซุนเอี๋ยนด้วย
# ไอ้หนุ่มกังฟูสู้ท้าลุย
ไอ้หนุ่มกังฟูสู้ท้าลุย (; พินอิน: Cài Lǐ Fó) ภาพยนตร์แอ็คชั่นสัญชาติฮ่องกง นำแสดงโดย หง จินเป่า, หง เทียนหมิง, หยวน หัว, หลิว เจียหยง, โต หยูฮัง

เรื่องย่อ
ที่เมืองเทมส์ ประเทศอังกฤษ เฉิน เหยินเจี๋ย นักศึกษาชาวจีนผู้ชำนาญกังฟูพร้อมกับเคน เพื่อนชาวญี่ปุ่น ได้พบกับ เฉิน เทียนไหล ผู้เป็นศิษย์พี่ที่เปรียบเสมือนพ่อแท้ ๆ ของตัวเอง เดินทางกลับสู่กวางตุ้ง  พร้อมกับเคน ยังโรงเรียนสอนกังฟูแบบไฉ่หลีฟะของตระกูล ที่ซึ่งเทียนไหล และเฉิน เทียนจิน ผู้เป็นเสมือนพ่อและลุงของตนเองเปิดขึ้น ที่โรงเรียนไฉ่หลีฟะนี้จะถูกขายให้แก่กลุ่มแพนอเมริกา ซึ่งเป็นกลุ่มธุรกิจจัดการต่อสู้ป้องกันตัวทุนใหญ่ ซึ่งเทียนไหลได้มีจดหมายตัดสินใจขายแล้ว แต่เหยินเจี๋ยไม่ยอม จึงตกลงกันที่จะจัดการประลองขึ้นกับกลุ่มนักสู้ของแพนอเมริกา

นักแสดง
หง จินเป่า รับบทเป็น เฉิน เทียนไหล
หยวน หัว รับบทเป็น เฉิน เทียนจิน
หง เทียนหมิง รับบทเป็น เฉิน เหยินเจี๋ย
เคน โคกูชิ รับบทเป็น เคน
หวง หมิงเซิง รับบทเป็น จาง ซีไห่
ซู เฉียนเหว่ย รับบทเป็น เซีย หยูเฟย

เบื้องหลัง
Choy Lee Fut เป็นภาพยนตร์กังฟูสัญชาติฮ่องกง (เข้าฉายในชื่อภาษาอังกฤษว่า Fight the Fight) นำแสดงโดย หง จินเป่า หยวน หัว และนักแสดงในแบบกังฟูมากมาย และได้ หง เทียนหมิง นักแสดงหนุ่ม บุตรชายของหง จินเป่า มารับบทที่เสมือนเป็นพ่อลูกกันจริง ๆ ในเรื่องด้วย

ภาพยนตร์มิได้เข้าฉายในโรงภาพยนตร์ในประเทศไทย แต่ได้จำหน่ายเป็นดีวีดีแทน“宝”刀未老 洪金宝《蔡李佛》显霸气(图)  蔡李彿